त्यो कदम भनेको कन्सोलिटेशन (एकीकरण) वा मर्जर नै हो । अहिले बजारमा वित्तीय संस्थाहरुको संख्या धेरै भयो । त्यसले गर्दा धेरै संस्थाले अरु धेरै संस्थासँग प्रतिस्पर्धा गर्नुपर्ने अवस्था छ । हाम्रोजस्तो २५–३० अर्ब डलरको सानो बजारमा २८ वटा वाणिज्य बैंक छन् । सबै बैंकको स्रोत सानोसानो छ । त्यसले गर्दा सबै संस्थाले सबैसँग प्रतिस्पर्धा गर्नुपर्ने भएको छ । यसमा प्रतितर्क गर्न सकिन्छ, १० वटा बैंक भयो भने चाहीँ प्रतिस्पर्धा हुन्न त ? तर त्यसबेला प्रतिस्पर्धीहरुको संख्या त घटेको हुन्छ नि । अर्कोतिर बैंकको आकार पनि ठूलो हुन्छ ।
